La II Setmana de les Lletres Vila de l'Eliana va concloure amb la visita de l'escriptora Almudena Grandes.
01 de octubre de 2018

Després dels actes dels dies 20 i 27 de setembre, la II Setmana de les Lletres de l'Eliana va concloure el passat dia 28 amb la visita d'Almudena Grandes al municipi, en un acte de reconeixement i homenatge a l'escriptora pel seu reconegut prestigi i la defensa de valors que contribueixen millorar la societat.

La benvinguda de l'escriptora a l'Eliana va començar amb un acte de recepció en el Saló d'actes de l'Ajuntament presentat per l'Alcalde i Regidor de Cultura Salva Torrent, que va voler subratllar la forta aposta del consistori per la cultura i per la literatura en concret, per tractar-se d'un factor de cohesió social i convivència ciutadana. Tot seguit es va fer lliurament de l'esment honorífic a l'escriptora, que va signar després el Llibre d'Honor de l'Ajuntament.

Així, l'escriptora va voler reflexar al seu discurs la importància de la lectura, la funció dels llibres en la societat i la relació indivisible de la literatura amb la vida.

A continuació, va visitar la Biblioteca Municipal i als joves participants del seu Club de Lectura Juvenil, amb els quals va poder conversar, entre altres coses, sobre les dificultats que comporta la literatura infantil i com va abordar el seu llibre “Adiós, Martínez!”.  A continuació, es va donar pas a la signatura de llibres i a un breu col•loqui en el qual va voler destacar la seua satisfacció en conèixer que els seus llibres són els més prestats en la nostra Biblioteca Municipal.

El tema sobre el qual ha versat aquesta II Setmana de les Lletres de l'Eliana ha sigut la repressió franquista durant la postguerra, un tema sobre el qual l'autora ha basat bona part de la seua obra literària, així com de la recent crisi econòmica per la qual ha passat el país. En esta línia, va assenyalar que “els joves que van protagonitzar “Episodios de una Guerra Interminable” són els avis de “Los besos en el pan”, on relate la crisi des del punt de vista dels resistents, d’aquells que es van organitzar per enfrontar el poder establit.”

Finalment, els actes es van traslladar al nou espai del Centre Sociocultural, on l'escriptora va poder oferir una conferència moderada pel crític literari Lluís Andrés, en companyia també de Carmen Amoraga, escriptora i directora general de Cultura i Patrimoni de la Generalitat Valenciana, així com de Vicenta Verdugo i Melanie Ibáñez, ambdues doctores en Història. Un acte de gran assistència del públic i que va posar punt final a aquesta setmana cultural a l'Eliana.